Kryolan Professional Filbert Brush 10 mm. Kryolan Makeup 3714
Home > Makeup Showroom > Kryolan Theater Makeup > Kryolan Makeup Brushes > Professional Filbert Brushes > Kryolan Professional Filbert Brush 10 mm. Kryolan Makeup 3714
This listing is for one Professional Filbert Brush, which is Size 14, 10 mm., and in rounded shape. Covid-19: Hou jou huis só skoon | Netwerk24
Covid-19: Hou jou huis só skoon
13 Junie 2020 05:00
Die Covid-19-pandemie is deel van ons nuwe realiteit. Te midde van die infeksiesyfer wat styg en openbare gesondheidstelsels wat oorweldig word, het die meeste lande met drastiese maat­reëls vorendag gekom om hul inwoners te beskerm.
Volgens Emma Corder, besturende direkteur van die industriële skoonmaakmiddel-maatskappy Industroclean, moet Suid-Afrikaners duidelike en geloofwaardige inligting kry oor hoe om hulself en hul geliefdes te beskerm. “Teen dié tyd weet ons al dat ons ons hande gereeld met seep en water moet was, vir minstens 20 sekondes. Dit bly verreweg die doeltreffendste manier om die virus onder bedwang te hou,” sê Corder.
Die virus kan ook ure – en selfs dae – lank op enige alledaagse oppervlak oorleef, en daarom is dit belangrik om hierdie oppervlakke gereeld en behoorlik skoon te maak.
Volgens Corder is die meeste huishoudelike skoonmaakmiddels heeltemal goed genoeg.
“Die CDC-gesondheidsowerheid in Amerika (Centers for Disease Control and Prevention) beveel aan dat oppervlakke waaraan ’n mens gereeld vat – soos tafels, ligskakelaars en deure – elke dag met gewone seep en water skoongemaak word. Hierdie roetine moet reeds in elke huishouding in plek gestel wees.
“Sodra hierdie oppervlakke skoongemaak en gewas is, moet hulle dan ontsmet word. Dit is belangrik om die instruksies vir enige skoonmaakprodukte deeglik te lees, want sommige produkte vereis dat die oppervlakke vir ’n tyd daarna nat moet bly en dat daar ook genoeg vars lug as ventilasie dien.”
Huishoudelike bleikmiddels wat met water verdun is, kan ook op party oppervlakke gebruik word, mits die bleikmiddel natuurlik nie reeds al sy vervaldatum bereik het nie. Dit is belangrik om onder geen omstandighede bleikmiddels met ammoniak of enige ander skoonmaakmiddels te meng nie.
Corder sê daar mag ’n versoeking wees om sterk ontsmettingsmiddels te gebruik wat van ’n mediese-graad-sterkte is, maar dit is iets wat eerder nie aangemoedig moet word nie.
Dit sal goeie en slegte kieme vernietig, en kan jou immuniteit moontlik negatief raak en jou in die toekoms vatbaarder maak vir ander kieme. – Eiendomme-redaksie
Kantore, winkels, huise: Nuwe wêreld kom ná Covid